З А П И С Н И К


Од 12-тата Седница на Советот на Општината Битола одржана на 18.05.2026 година.
	Седницата се одржа во големата сала за седници на Советот на Општина Битола и почна со работа во 10:10 часот.
На седницата присуствуваа 27 членови на Советот: Бојан Бојкоски Претседател на Советот, Горан Велевски, Никола Гагоски, Александар Дракуловски, Ангела Здравковска, Мартин Ивановски, Александар Јаневски, Кети Јосифовска, Златко Лозановски,Иле Кочишки, Драги Крстев, Марина Крстиќ, Димитар Кузмановски, Александра Лазаревска, Наташа Марковска, Љубе Никлески, Петар Николовски, Филип Поповски, Кире Ризески, Софија Ристевска Петрушева, Јадранка Павловска, Јагода Талевска, Стефан Тековски, Гаврил Трајковски, Миле Трајковски, Александар Цветаноски и Валдета Мусаи Фејзуловска.
Отсутни советници на Советот на Општина Битола беа Илија Келепуровски,Снежана Василевска,Иван Чулакоски и Јована Спасеноска.
На седницата присуствуваа гости од јавните средствата за информирање  и медиуми.
Претседателот Бојан Бојкоски, го прочита дневниот ред со 8 точки кој беше доставен до советниците и праша дали имаат предлог за измени и дополнување на истиот.
Претседателот Бојан Бојкоски зеде збор за дополнување на дневниот ред и рече имам една дополнителна точка,а таа е Одлука за давање согласност на Барањето за продолжување на периодот на времетраење на Договорот за уредување на капитална и управувачка структура на РК Еурофарм Работник АД Битола и РК Пелистер АД Битола,овој чекор ќе значи стабилност, континуитет и понатамошен развој на ракометната платформа која донесе резултати,успеси и гордост за нашиот град,Битола живее за ракометот,оваа плафторма покажа дека со визија,партнерство и посветеност може да се создаде силен и конкурентен клуб,препознатлив дома и на европската сцена.Очекувам поддршка од страна на сите советнички групи затоа што кога станува збор за интересот на Битола,спортот и младите генерации треба да бидеме обединети. Ракометот не смее да биде тема на поделби туку заедничка инвестиција во иднината на Битола.Ракометот е гордост на Битола,заеднички да продолжиме да го градиме успехот.
1. Одлука за давање согласност на Барањето за продолжување на периодот на времетраење на Договорот за уредување на капитална и управувачка структура на РК Еурофарм Работник АД Битола и РК Пелистер АД Битола.

Александар Дракуловски се јави за дополнување на дневниот ред и рече,пред два дена видовме што се случи со прославата на шампионската титула на ФК Вардар и нивното недолично однесување на прославата и затоа на денешната седница предлагаме:
1.)Иницијатива за усвојување на заклучок за осуда на говор на омраза, навредлливо и недолично јавно однесување при спортски прослави.
Со оваа Иницијатива се предлага Советот на Општина Битола да усвои Заклучок тргнуваіќи од потребата за заштита на достоинството на граѓаните, спортскиот дух, меѓусебната почит и јавната култура, со кој:
1.Советот на Општина Битола најостро го осудува секој облик
на омраза, навредливо, вулгарно, понижувачко и недолично
на говор однесување при спортски настани и іавни прослави, без разлика од кој клуб група или поединец лоаѓа.
2.Советот оценува дека спортските успеси треба да се слават јавно достоинствено, со почит кон противникот, а не преку пораки кои создаваат поделби, омраза, навреди и понижување.
3.Советот изразува став дека ваквите појави не се навивачка страст, туку удар врз спортската култура, врз младите генерации и врз вредностите кои локалната заедница треба да ги негува,
4.Советот ја повикува Фудбалската федерација на Македонија надлежните институции да постапат согласно своите надлежности и правилници, со цел спречување на слични појави во иднина.
5.Советот ги повикува сите спортски клубови, навивачки групи, јавни функционери и спортски работници да покажат одговорност, да се воздржат од говор на омраза и да придонесат спортот да остане простор на натпревар, почит и заедништво.
6.Овој заклучок да се достави до Фудбалската федерација на Македонија, Министерството за спорт, спортските клубови од Општна Битола и јавноста.
Почитувани ова не е прашање кој за кого навива,ова не е прашање дали некој клуб освоил титула спортскиот успех може и треба да се честита,но говорот на омраза,навредите и понижувањето не смеат да се реализираат како навивачка еуфорија.Кога јавна прослава се претвора во простор за вулгарност,навреди и омраза,тогаш институциите мора да имаат став.Советот на Општина Битола нема да суди спортски резултати и нема да преземат дисциплински надлежности на ФФМ,но Советот има право ни обврска да испрати порака дека спортот мора да биде простор на почит,достоинство и култура,затоа предлагам иницијатива,Советот да донесе заклучок со кој јасно ќе се осуди ваквиот говор и ќе повика надлежните да постапат согласно своите надлежности,победите се слават со достоинство не нсо омраза.
Претседателот Бојан Бојкоски даде пауза од 15 минути
Предлогот на Претседателот Бојан Бојкоски за дополнување на дневниот ред:
1.)Одлука за давање согласност на Барањето за продолжување на периодот на времетраење на Договорот за уредување на капитална и управувачка структура на РК Еурофарм Работник АД Битола и РК Пелистер АД Битола,предлогот беше ставен на гласање и беше прифатен со 27 гласови ЗА.
Предлогот на советникот Александар Дракуловски за дополнување на дневниот ред:
1.)Иницијатива за усвојување на заклучок за осуда на говор на омраза, навредливо и недолично јавно однесување при спортски прослави, предлогот беше ставен на гласање и беше прифатен со 27 гласови ЗА.


За работа на седницата беше предложен и прифатен ( 27 гласови ЗА ) следниот


Д  Н  Е  В  Е  Н    Р  Е  Д	


1. Решение за именување на член во Управниот одбор на ЈКП „Водовод“Битола и разрешување вршител на должност член во Управен одбор во ЈКП„Водовод” Битола.
1. Решение за именување на член во Надзорниот одбор на ЈП СИЗ „Жабени“Битола и разрешување вршител на должност член во Надзорниот одбор во ЈП СИЗ „Жабени“Битола.
1. Решение за именување на членови во Управниот одбор на ЈП ЗУППИ Битола и разрешување вршители на должност членови во Управен одбор во ЈП ЗУППИ“Битола.
1. Решение за именување на член во Надзорниот одбор на ЈП ЗУППИ Битола и разрешување вршител на должност член во Надзорниот одбор во ЈП ЗУППИ Битола.
1. Одлука за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Логоварди во идна урбанистичко планска документација (КП бр.1238 КО Логоварди).
1. Одлука за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Логоварди во идна урбанистичко планска документација (КП бр.1487 КО Логоварди).
1. Одлука за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Доленци во идна урбанистичко планска документација (КП бр.901 КО Доленци).
1. Одлука за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Драгожани во идна урбанистичко планска документација (КП бр.817 КО Драгожани).
1. Одлука за давање согласност на Барањето за продолжување на периодот на времетраење на Договорот за уредување на капитална и управувачка структура на РК Еурофарм Работник АД Битола и РК Пелистер АД Битола.
1. [bookmark: _Hlk230003953]Иницијатива за усвојување на заклучок за осуда на говор на омраза, навредливо и недолично јавно однесување при спортски прослави.

1.
	Љубе Никлески известителот на Комисијата за мандатни прашања, избор и именување по разгледување на материјалот по точките 1,2,3 и 4 од днвениот ред,го поднесе следниот извештај:
1.)По точка 1 од дневниот ред Комисијата за мандатни прашања,избор и именувања во УО на ЈКП Водовод Битола не достави предлог за именување на нов член,а за разрешување од вршител на должност од УО на ЈКП Водовод Битола се гласаше со 1 глас ЗА и 3 гласови Воздржани.

2.) По точка 2 од дневниот ред Комисијата за мандатни прашања,избор и именувања предложи во НО на ЈП СИЗ  Жабени  Битола да се именува членот:
1.Лидија Богдановска
А се разрешува од вршител на должност членот од УО на ЈП СИЗ Жабени Битола:
1.Лидија Богдановска

По точката 2 за именување членовите од Комисијата гласаа со 2 гласови ЗА и 2 гласови Против,а за разрешување од вршители на должност со 3 гласови ЗА и 1 глас Воздржан.

3.) По точка 3 од дневниот ред Комисијата за мандатни прашања,избор и именувања предложи во УО на ЈПЗ УППИ  Битола да се именуваат членовите:
1.Елизабета Тодоровска
2.Оливер Вангелов
3.Теодор Чаламани
4.Златко Чукалев
А се разрешуваат од вршители на должност членовите од УО на ЈПЗ УППИ Битола:
1. Златко Чукалев
2. Методија Нечаковски
3. Александар Димитровски
По точка 3 за именување на членови Комисијата гласаа со 2 гласови ЗА и 2 гласови Против,а за разрешување од вршители на должност гласаа со 2 гласови ЗА,1 глас Против и 1 глас Воздржан.

4.) По точка 4 од дневниот ред Комисијата за мандатни прашања,избор и именувања предложи во НО на ЈПЗ УППИ Битола да се именува членот:
1.Нина Котевска
А се разрешува од вршител на должност членот од НО на ЈПЗ УППИ Битола:
1. Нина Котевска
По точка 4 за именување на членови Комисијата гласаа со 2 гласови ЗА и 2 гласови Против,а за разрешување од вршители на должност гласаа со 2 гласови ЗА,1 глас Против и 1 глас Воздржан.
Драги Крстев побара процедурално,побара истото да влези во Записникн и  рече,со оглед дека предлогот на Комисијата,по точките каде што не доби поддршка,предлагам да не се поставува како усвоен став или предлог на Комисијата туку да биде ставен на дневен ред само како предлог за кој Советот ќе одлучува но мора јасно да стои дека Комисијата не го поддржала во спортивно се создава погрешен впечаток дека постои позитивен став на работното тело иако таква поддршка нема.Ова го кажувам да влези во Записник со оглед на тоа дека работното тело односно Комисијата треба да одлучува со мнозинство,а тука немаме таков став на мнозинството како Комисија,да се гласа но да има конкретно дека Комисијата не го усвои предлогот,затоа што гласеше со 2 ЗА и 2 Против.
	Љубе Никлески се јави за збор и рече,како што претходно го поднесов извештајот во член 42 став 1 е наведено дека Комисијата за одржување на состанокот до Советот доставува извештај во кој што се наведени резултатите од гласањето на Комисијата ,затоа мислам дека Комисијата јасно наведе со колку гласови е гласано ЗА,Против и Воздржано.
		Решението за именување на член во Управниот одбор на ЈКП „Водовод“Битола и разрешување вршител на должност член во Управен одбор во ЈКП„Водовод” Битола,беше ставено на гласање и не беше усвоено со 11 гласови Против и 16 гласови Воздржани.
							2.
		Решението за именување на член во Надзорниот одбор на ЈП СИЗ „Жабени“Битола и разрешување вршител на должност член во Надзорниот одбор во ЈП СИЗ „Жабени“Битола,беше ставено на гласање и усвоено со 15 гласови ЗА, 11 гласови Против и 1 глас Воздржан.
							3.
		Решението за именување на членови во Управниот одбор на ЈП ЗУППИ Битола и разрешување вршители на должност членови во Управен одбор во ЈП ЗУППИ“Битола, беше ставено на гласање и усвоено со 15 гласови ЗА, 11 гласови  Против и 1 глас Воздржан.
							4.
		Решението за именување на член во Надзорниот одбор на ЈП ЗУППИ Битола и разрешување вршител на должност член во Надзорниот одбор во ЈП ЗУППИ Битола, беше ставено на гласање и усвоено со 15 гласови ЗА, 11 гласови  Против и 1 глас Воздржан.
							5.
		Софија Ристевска Петрушева известителот на Комисијата за урбанизам и заштита на животната средина по разгледување на материјалот по точките 5,6,7 и 8 од дневниот ред,по дискусиите Комисијата по истите гласаше со 4 гласови ЗА.
Одлуката за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Логоварди во идна урбанистичко планска документација (КП бр.1238 КО Логоварди), беше ставена на гласање и усвоена со 23 гласови ЗА и 4 гласови Воздржани.
					6.
Одлуката за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Логоварди во идна урбанистичко планска документација (КП бр.1487 КО Логоварди), беше ставена на гласање и усвоена со 23 гласови ЗА и 4 гласови Воздржани.
					7.
Одлуката за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Доленци во идна урбанистичко планска документација (КП бр.901 КО Доленци), беше ставена на гласање и усвоена со 23 гласови ЗА и 4 гласови Воздржани.

					8.
Одлуката за утврдување на потреба за донесување на урбанистичко-планска документација со која ќе се изврши проширување на планскиот опфат и вклопување на бесправните објекти изградени во КО Драгожани во идна урбанистичко планска документација (КП бр.817 КО Драгожани), беше ставена на гласање и усвоена со 23 гласови ЗА и 4 гласови Воздржани.
					

9.
Претседателот на Советот Бојан Бојкоски зеде збор и рече,денес како точка на дневен ред е продолжување на ракометната платформа согласно барањето кое што беше испратено од страна на досегашниот носител на платформата РК Еурофарм Пелистер,побарано е да се продолжи платформата за уште една година,деталите кои што се менуваат во договорот за интерес на јавноста и спортската битолска јавност е со тоа што договорот се продолжува на една година,буџетот кој што се одделува од Општина Битола се зголемува од 18 на 24 милиони,а исто така и вложувањата кои што ќе ги прави Еурофарм се зголемуваат од 45 на 80 милиони ден. со тоа што вкупниот буџет кои што ќе биде на располагање за следната натпреварувачка сезона 2026/2027год. ќе изнесува 104 милиони ден.Искрена благодарност за продолжување на оваа платформа бидејќи Битола живее за ракометот,убедливо Битола е најракометниот град во државата ,од она што го видовме во изминатиот период,во изминатата недела е потпишан договор и со нов спонзор кои што ќе вложи дополнителни средства во РК Еурофарм Пелистер,исто така ја користам приликата јавно да ги повикам сите оние стопанственици-бизнисмени во нашиот град да се приклучат кон оваа иницијатива бидејќи навистина Битола заслужува и ја има најдобрата публика во државата кое е потврдено од Европската ракометна федерација и се надевам дека и во иднина ќе гледаме врвни натпревари,пред се од домашното првенство и меѓународната сцена и се надеваме на нова титула во следната сезона.
Петар Николовски се јави за збор и рече,би сакал да ја поздравам оваа платформа која што е донесена пред околу 5 год. и се покажа како едно добро што функционира изминатите год. во нашиот град и ја поздравувам иницијативата за соработка за продолжување,посебно ме радува фактот што РК Еурофарм заедно со останатите спонзори го зголемуваат буџетот од 45 на 80 милиони ден.,што ќе значи поголем простор за успех на РК Еурофарм Пелистер и сите ние како битолчани да се радуваме на успесите,но би сакал да искритикувам бидејќи ова не е прв пат во Советот на Општина Битола вака плански да се носат одлуки,во секој случај нашата Советничка група го поддржува овој договор,но спорно е тоа што наместо најпрво да имаме промена на Програмата за спорт,односно таму имаме предвидено само 68 милиони ден . во Програмата за професионален спорт,односно тука се опфаќаат и РК,КК и ФК и сите оние клубови кои што се во сопственост на Општина Битола,дополнително се оптоварува буџетот на Општина Битола за дополнителни 6 милиони евра,што мислам дека ќе претставуваат дополнителни потешкотии на Општина Битола и трендот што го гледаме и во ЈП-ја и во ОУ и во задолженоста на Општина Битола ќе продолжи и мислам дека треба работите да се прават плански,иако Градоначалникот овој договор и продолжување го најави уште во месец Март и не предложи до Советот на Општина Битола измена на Програмата за спорт,односно обезбедување на дополнителни финансии и со тоа да се направи ребаланс на буџетот,бидејќи како што во многу наврати во минататото критикувавме дека одредени средства нема да бидат доволни за функционирање на обврските кои што ги има Општината во сите дејности не само во спортот така и на оваа седница гледаме како избрзано се носи една ваква одлука,место со време Градоначалникот да побара измена на Програмата за спорт,за да дадеме согласност ,а сега гледаме какон популистички во јавноста пред некој месец  кога беше најавен овој договор.
Одлуката за давање согласност на Барањето за продолжување на периодот на времетраење на Договорот за уредување на капитална и управувачка структура на РК Еурофарм Работник АД Битола и РК Пелистер АД Битола,беше ставена на гласање и усвоена со 27 гласови ЗА.
					10.
Иницијативата за усвојување на заклучок за осуда на говор на омраза, навредливо и недолично јавно однесување при спортски прослави, беше ставена на гласање и усвоена со 27 гласови ЗА.

Седницата заврши во 11,15 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,референт за седници.















Бр.09-73/2                                                                               ПРЕТСЕДАТЕЛ

